section_heading: Zemljopis
paragraph_text: Regija Maekel nalazi se u središnjem dijelu države, obuhvaća šire područje Asmare glavnog grada Eritreje. Graniči s eritrejskim regijama Ansebom na sjeverozapadu, Sjevernom crvenomorskom regijom na sjeveroistoku, Debubom na jugu i Gash-Barkom na zapadu. Regija se prostire na 1.300 km² te je po površini najmanja eritrejska regija.